**삼성 로고(Lettermark)**

**Kontaktai:**

Liga Bite

„Samsung Electronics Baltics”

Tel: +371 67076046

l.bite@samsung.com

**Interjero dizainerė pataria, kaip įsirengti patogią darbo vietą namuose**

Įvairiausi pastarųjų metų veiksniai privertė pakeisti požiūrį į darbo vietą. Dažnu atveju darbo vietas teko perkelti į namus, o tai sukėlė papildomų iššūkių, nes darbas namuose ne visuomet yra itin produktyvus ir kokybiškas. Ne paslaptis, jog komforto stoka, netinkama darbo erdvė yra pagrindiniai veiksniai, kurie gali lemti darbo kokybės suprastėjimą. Kokių aspektų reikėtų laikytis norint sukurti modernią darbo vietą namuose?

**Modernumas = patogumas**

Pasak interjero dizainerės Justinos Garbštės, dirbant namuose svarbiausia – patogumas, kurį lemia kuo racionaliau įrengta darbo vieta. „Šiais laikais technologijos gali ženkliai prisidėti prie darbuotojo patogumo ir modernios vietos įrengimo. Visi įrenginiai turėtų tarnauti darbo procesams ir sklandumo vykdymui“, – tikina J. Garbštė. Darbo vieta namuose turėtų būti gerai organizuota ir pripildyta kuo mažiau. Reikėtų iš anksto numatyti vietą viskam, kas yra naudojama biure – dokumentams, užrašinėms, įrenginiams ar kitiems papildomiems daiktams.

Patogi darbo vieta taip pat neatsiejama ir nuo patogių baldų. Svarbiausi baldai darbo erdvėje – patogi biuro kėdė ir funkcionalus stalas. Pasak J. Garbštės, kėdę darbui reikėtų rinktis ypač atsakingai, kadangi netaisyklingai sėdint neišvengiama nugaros skausmų: „Stalo aukštis turėtų puikiai derėti kartu su išsirinkta kėde“, – teigia interjero dizainerė.

**Patogesnis ir lengvesnis darbas šiuolaikinių technologijų pagalba**

Susisteminti darbus ir palengvinti kasdienes užduotis dabar padeda šiuolaikinės technologijos. Elementarią darbo vietos tvarką palaikyti gali padėti išmanusis monitorius, kuriame telpa viskas, ko gali prireikti produktyviam darbui. Pasak interjero dizainerės J. Garbštės, anksčiau monitoriai buvo tik dar vienas ne itin stilingas daiktas namuose, tačiau tie laikai – jau praeitis. Išmanų ir darbui bei gyvenimui pritaikytą monitorių siūlo technologijų bendrovė „Samsung“ – naujas, galingas ir itin stilingas „Smart Monitor M8” yra sukurtas taip, jog tiktų kiekvienai erdvei. Su monitoriaus pagalba galima žiūrėti įvairiausią turinį, dirbti, bendrauti ir visa tai daryti be jokio atskiro kompiuterio. Visi dokumentai sudėlioti vienoje vietoje, įdiegtos vaizdo skambučių programėlės, jog darbo sąranka būtų paprastesnė, stilingesnė, o ja būtų ypač patogu naudotis kasdien.

Interjero dizainerė J. Garbštė teigia, kad kuo daugiau dirbama su monitoriumi, tuo svarbiau, jog jis atkurtų kuo natūralesnes spalvas, nesimatytų pikselių, būtų galima šviestinti ir tamsinti jame esantį vaizdą, keisti monitoriaus parametrus pagal labai šviesios dienos apšvietimą arba tamsaus vakaro atmosferą. Pasak interjero dizainerės, svarbu, kad monitorius kuo mažiau vargintų akis, todėl reikia atkreipti dėmesį ir į jo dydį.

**Šviesos svarba darbo erdvėje**

Labai svarbu, kad darbo vietoje būtų galimybė reguliuoti šviesą – priklausomai nuo darbo pobūdžio, užduoties, kuri gali pasitaikyti. J. Garbštės teigimu, labai svarbu, jog būtų galimybė darbo vietą paversti visiškai šviesia, o kartais šiek tiek pritemdyta. Tai reiškia, kad erdvėje turėtų būti dienos šviesos šaltinis. Kai diena apniukusi – privalomas dirbtinės šviesos šviestuvas, kurį būtų galima nukreipti bet kokia kryptimi ir susikurti darbui tinkamą šviesą net ir tamsios dienos metu. Dar viena žinoma taisyklė – šviesa turi kristi pagal žmogaus darbo ranką. Jei darbuotojas yra dešiniarankis, tai šviesa turėtų kristi iš kairės, o jei kairiarankis – atvirkščiai, tačiau dabar dirbant su monitoriumi ir mažai rašant ranka taisyklė nebelieka aktuali. Pasak J. Grabštės, labai svarbu, kad natūralią šviesą būtų galima pridengti užuolaida, nes bet kokie tiesioginiai spinduliai į monitorių ar tiesiai į akis sukelia diskomfortą.

**Mažos smulkmenos lemia produktyvumą**

Geram darbo produktyvumui labai svarbu ir menkiausios detalės, kurios darbo vietą puošia ir paverčia jaukesne bei atskiria nuo įprastinės gyvenamosios aplinkos. Interjero dizainerė J. Garbštė teigia, jog gyvi augalai ir žaluma visuomet pagyvina darbo erdvę ir paverčia ją mielesne, modernesne ir net sveikesne. Moksliniais tyrimais įrodyta, kad tam tikri gyvi augalai esantys patalpoje šalina toksinus, gerina oro kokybę bei skatina žvalią jūsų savijautą ir tokiu būdu taip pat gerina ir produktyvumą. Interjero dizainerė pataria paįvairinti darbo vietą neeiline detale – lenta ar tinkleliu, kuriame galima pasikabinti idėjinius koliažus, priminimų lapelius, nuotraukas iš kelionės ar atostogų ir tokiu būdu susikurti sau motyvaciją.